text: राजद के बाहुबली विधायक राजबल्लभ यादव एक नाबालिग से दुष्कर्म के आरोप में जेल में बंद हैं। उनके खिलाफ बिहारशरीफ स्थित एक विशेष अदालत में सुनवाई चल रही है। ट्रायल कोर्ट में अभियोजन पक्ष को अन्य गवाहों के साथ साथ विधायक के साथ पीडि़त लड़की व अन्य अभियुक्तों के साथ हुई बातचीत के बारे में अदालत को जानकारी देनी थी । लेकिन, अदालत ने साक्ष्य लेने से मना कर दिया। इसके विरोध में विशेष लोक अभियोजक श्यामेश्वर दयाल का कहना था कि मोबाइल से अभियुक्तों एवं पीडि़त पक्ष के बीच महत्वपूर्ण वार्ता हुई थी। जो यह साबित करेगा कि लड़की के साथ सचमुच अनाचार हुआ है। जबकि, अभियुक्त के वकील का कहना था कि ट्रायल में नोडल ऑफिसर अथवा मोबाइल की जांच महत्वपूर्ण नहीं है।